Capricornis thar

Capricornis thar on Himalajalla elävä vuohieläinlaji. Sitä pidettiin aiemmin sumatranserovin alalajina Capricornis sumatraensis thar.

Capricornis thar painaa 54–91 kiloa ja sen säkäkorkeus on noin metrin. Selkäpuoli on musta tai tummanharmaa, rinta, kyljet ja jalkojen yläosat punaruskeat.

Laji elää luonnonvaraisena Pohjois-Intiassa ja Nepalissa,  Bangladeshissä, Bhutanissa ja Kiinassa, mahdollisesti myös Myanmarissa. Sen levinneisyysalue on laaja, mutta laikuttainen.. Sitä metsästetään ruoaksi, lisäksi soveliaan elinympäristön supistuminen lisää lajin uhanalaisuutta.

Lähteet 

Vuohieläimet